CELEX: 62010CN0047
Language: lv
Date: 2010-01-28 00:00:00
Title: Lieta C-47/10 P: Apelācijas sūdzība, ko par Pirmās instances tiesas (sestā palāta) 2009. gada 18. novembra spriedumu lietā T-375/04 Scheucher-Fleisch GmbH u.c./Eiropas Kopienu Komisija 2010. gada 28. janvārī iesniedza ( 27.01.2010 . elektroniskā pasta vēstule) Austrijas Republika

27.3.2010   
            
            
               LV
            
            
               Eiropas Savienības Oficiālais Vēstnesis
            
            
               C 80/21
            
         Apelācijas sūdzība, ko par Pirmās instances tiesas (sestā palāta) 2009. gada 18. novembra spriedumu lietā T-375/04 Scheucher-Fleisch GmbH u.c./Eiropas Kopienu Komisija 2010. gada 28. janvārī iesniedza (27.01.2010. elektroniskā pasta vēstule) Austrijas Republika
   (Lieta C-47/10 P)
   2010/C 80/36
   Tiesvedības valoda — vācu
   
      Lietas dalībnieki
   
   
      Apelācijas sūdzības iesniedzēja: Austrijas Republika (pārstāvji — E. Riedl, pārstāvis, M. Núñez-Müller un J. Dammann, advokāti)
   
      Pārējie lietas dalībnieki: Scheucher — Fleisch GmbH, Tauernfleisch Vertriebs GmbH, Wech-Kärntner Truthahnverarbeitung GmbH, Wech-Geflügel GmbH, Johann Zsifkovics, Eiropas Komisija
   
      Apelācijas sūdzības iesniedzējas prasījumi:
   
   
               —
            
            
               atcelt Pirmās instances tiesas 2009. gada 18. novembra spriedumu lietā T-375/04 Scheucheru.c./Komisija;
            
         
               —
            
            
               pieņemt lietā galīgo nolēmumu un prasību noraidīt kā nepieņemamu, jeb, katrā ziņā, nepamatotu;
            
         
               —
            
            
               prasītājai pamata lietā piespriest atlīdzināt tiesāšanās izdevumus kā apelācijas tiesvedībā, tā arī tiesvedībā pirmajā instancē lietā T-375/04.
            
         
      Pamati un galvenie argumenti
   
   Apelācijas sūdzības iesniedzēja apgalvo, ka ar pārsūdzēto spriedumu ir pārkāpts LESD 263. panta 4. punkts. Pirmās instances tiesa neesot ņēmusi vērā, ka prasītājas pamata lietā ar apstrīdēto Komisijas lēmumu nav skartas nedz tieši, nedz individuāli. Ar apstrīdēto lēmumu to statuss tirgū netiekot būtiski ietekmēts; turklāt ar Komisijas atļauto vispārējo, sektorālo valsts atbalsta shēmu apelācijas sūdzības iesniedzējas konkurences pozīcija nekādi netiekot ietekmēta, jo atbalsta piešķiršana ir atkarīga no attiecīgo iestāžu konkrēta lēmuma. Visbeidzot, prasītājām pamata lietā neesot nepieciešamās intereses celt prasību, jo ar apstrīdēto Komisijas lēmumu tās konkrēti netika ietekmētas.
   Apelācijas sūdzības iesniedzēja turklāt uzskata, ka ar pārsūdzēto spriedumu ir pārkāpts LESD 108. panta 2. punkts. Pirmās instances tiesa esot pieļāvusi kļūdu tiesību piemērošanā, uzskatot, ka Komisija iepriekšējās pārbaudes procedūrā ir sastapusies ar nopietnām grūtībām apstrīdēto pasākumu novērtēšanā un tādēļ tai ir bijis pienākums uzsākt formālās izmeklēšanas procedūru.
   Turpinot apelācijas sūdzības iesniedzēja norāda, ka ar pārsūdzēto spriedumu tiekot pārkāpti noteikumi par pierādīšanas pienākuma sadali. Pirmās instances tiesa Komisijai uzlika pienākumu uzsākt formālās izmeklēšanas procedūru, kaut arī prasītājas nebija iesniegušas nekādus pierādījumus par tam iespējami radīto kaitējumu.
   Apelācijas sūdzības iesniedzēja uzskata, ka ar pārsūdzēto spriedumu turklāt ir pārkāpts Vispārējās tiesas Reglamenta 81. pants, jo tā pamatojums ir pretrunīgs.
   Visbeidzot apelācijas sūdzības iesniedzēja norāda, ka ar pārsūdzēto spriedumu ir pārkāpts arī Vispārējās tiesas Reglamenta 64. pants, jo Pirmās instances tiesa strīda atrisināšanai svarīgus apstākļus nav pārbaudījusi, veicot procesa organizatoriskos pasākumus.